CELEX: 31986R3088
Language: el
Date: 1986-10-09 00:00:00
Title: Κανονισμός (ΕΟΚ) αριθ. 3088/86 της Επιτροπής της 9ης Οκτωβρίου 1986 περί αναστολής του προκαθορισμού της εισφοράς κατά την εισαγωγή για την όρυζα

Avis juridique important

|

31986R3088

Κανονισμός (ΕΟΚ) αριθ. 3088/86 της Επιτροπής της 9ης Οκτωβρίου 1986 περί αναστολής του προκαθορισμού της εισφοράς κατά την εισαγωγή για την όρυζα  

Επίσημη Εφημερίδα αριθ. L 287 της 10/10/1986 σ. 0014

***** ΚΑΝΟΝΙΣΜΟΣ (ΕΟΚ) αριθ. 3088/86 ΤΗΣ ΕΠΙΤΡΟΠΗΣ  της 9ης Οκτωβρίου 1986  περί αναστολής του προκαθορισμού της εισφοράς κατά την εισαγωγή για την όρυζα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 13 παράγραφος 7 πρώτο εδάφιο,  Εκτιμώντας:  ότι το άρθρο 13 παράγραφος 7 του κανονισμού (ΕΟΚ) αριθ. 1418/76 προβλέπει δυνατότητα αναστολής της εφαρμογής των διατάξεων των σχετικά με τον προκαθορισμό της εισφοράς, ενώ κατά την εξέταση της καταστάσεως της αγοράς διαπιστούται η ύπαρξη δυσκολιών, που οφείλονται στην εφαρμογή των διατάξεων αυτών, ή κινδύνου να προκύψουν παρόμοιες δυσκολίες·  ότι, λαμβάνοντας υπόψη τη νομισματική κατάσταση, η διατήρηση του παρόντος καθεστώτος υπάρχει κίνδυνος να οδηγήσει σε κερδοσκοπικές ενέργειες· ότι πρέπει εφεξής να ανασταλεί ο προκαθορισμός της εισφοράς κατά την εισαγωγή για την όρυζα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός της εισφοράς κατά την εισαγωγή για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 1418/76 αναστέλλεται από τις 10 Οκτωβρίου έως τις 3 Νοεμβρίου 1986.  Άρθρο 2  Ο παρών κανονισμός αρχίζει να ισχύει στις 10 Οκτωβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 362 της 31. 12. 1985, σ. 8.